OSNOVNA ŠKOLA «LJUDEVIT GAJ»

K R A P I N A

**Z A P I S N I K**

Sa 31. sjednice Školskog odbora Osnovne škole «Ljudevit Gaj» Krapina održane 21. 12. 2015. s početkom u 17,00 sati u prostorijama Matične škole u Krapini.

Sjednici su nazočni članovi Školskog odbora: Mira Benc, Rajna Presečki, Juraj Leljak i Mirjana Klobučar

Uz članove Školskog odbora sjednici su nazočni: ravnateljica škole Dragica Belošević i tajnica škole Nevenka Krsnik

Izočni: Goran Štrok, Alen Spiegl i Miroslav Ivanković

Predsjednica Školskog odbora otvara sjednicu i pozdravlja sve nazočne. Konstatirala je da su sjednici nazočna 4 člana od ukupno 7 te Školski odbor može donositi pravovaljane odluke.

Za današnju sjednicu je predložen i usvojen slijedeći

**DNEVNI RED**:

1. Usvajanje zapisnika sa 30. sjednice Školskog odbora;
2. Donošenje Odluke o izmjenama i dopunama Statuta Osnovne škole „Ljudevit Gaj“ Krapina;
3. Verifikacija prethodne suglasnosti za učitelja povijesti i zemljopisa;
4. Prethodna suglasnost za zasnivanje radnog odnosa:

- učitelja matematike u Područnoj školi Donja Šemnica, 16 sati nastave tjedno

- učitelja fizike u Područnoj školi Donja Šemnica, 4 sata nastave tjedno

- učitelja informatike u Područnoj školi Donja Šemnica , 10 sati nastave tjedno

- učitelja povijesti i zemljopisa na određeno vrijeme radi zamjene radnice koja je na bolovanju (komplikacije u trudnoći);

5. Postava klizališta na prostoru košarkaškog igrališta pri Matičnoj školi u Krapini;

6. Pitanja i prijedlozi

Ad.1.) Na zapisnik sa 30. sjednice Školskog odbora nije bilo primjedbi i isti je jednoglasno usvojen.

Ad.2.) Tajnica iznosi da je Gradsko vijeće Grada Krapine na sjednici održanoj dana 30.11.2015. donijelo Odluku o davanju prethodne suglasnosti u vezi izmjena i dopuna Statuta škole. Prijedlog Odluke o izmjenama i dopunama Statuta utvrđen je na sjednici Školskog odbora održanoj 28.10.2015. Izmjene su vezane uz Pravilnik o kriterijima za izricanje pedagoških mjera.

Na prijedlog ravnateljice Školski odbor je jednoglasno donio slijedeću

O D L U K U

Donosi se Odluka o izmjenama i dopunama Statuta Osnovne škole „Ljudevit Gaj“ Krapina.

Ad.3.) Školski odbor je jednoglasno donio odluku o verifikaciji prethodne suglasnosti za učitelja povijesti i zemljopisa. Članovi Školskog odbora su prethodno e-mailom dali prethodnu suglasnost za nastavak ugovora o radu Vinke Crnogaj, prof. povijesti i geografije.

Ad.4.) Ravnateljica iznosi da smo proveli natječaj za popunu upražnjenih radnih mjesta učitelja povijesti i geografije, matematike, fizike i informatike. Ravnateljica je ukratko upoznala nazočne s primljenim molbama.

Na prijedlog ravnateljice Školski odbor je jednoglasno donio

O D L U K U

Daje se prethodna suglasnost za prijem kandidata na upražnjena radna mjesta:

1.Suzana Smiljanec, magistra primarnog obrazovanja, prima se na radno mjesto učitelja matematike u Područnoj školi Donja Šemnica na određeno radno vrijeme do 5 mjeseci;

2. Matija Buntak, magistar informatike, prima se na radno mjesto učitelja informatike u Područnoj školi Donja Šemnica na neodređeno, nepuno radno vrijeme (10 sati nastave tjedno);

3. Vinka Crnogaj, profesor geografije i povijesti prima se na radno mjesto učitelja povijesti i geografije, na određeno radno vrijeme do povratka na rad Danijele Pavić Wasal.

4. Poslove učitelja fizike – 4 sata nastave tjedno, i dalje će obavljati Veselko Ćotić, umirovljeni učitelj matematike i fizike, temeljem ugovora o djelu, kao vanjski suradnik.

Ad.5.) Članovi Školskog odbora upoznati su s prijedlogom Ugovora o poslovnoj suradnji vezano uz postavu klizališta na prostoru košarkaškog igrališta pri Matičnoj školi u Krapini. Članovi Školskog odbora dali su pismene primjedbe u vezi nekih odredbi u ugovoru te će se to uzeti u obzir pri konačnoj formi ugovora. Prije sklapanja ugovora moramo pričekati i očitovanje osnivača Grada Krapine.

Ad.6.) Ravnateljica iznosi da bi ove godine trebali imati još jednu sjednicu u vezi donošenja Rebalansa financijskog plana za 2015., Rebalansa plana nabave za 2015. i Financijskog plana i Plana nabave za 2016. Čekamo sjednicu Gradskog vijeća na kojoj bi trebao biti donijet Proračun grada o kojem ovise i naši financijski planovi. Zbog kratkog vremena sve materijale vezane uz Rebalans financijskog plana za 2015., Rebalansa plana nabave za 2015., Financijski plan za 2016. i Plana nabave za 2016. dostavit ćemo na e-mail članova Školskog odbora.

Ravnateljica je upoznala nazočne da je naša škola uvrštena u projekt Erasmus. Dolaze nam gosti iz Španjolske (20 učenika i 2 pratitelja), a naši učenici bi išli kod njih u uzvratni posjet. Vrijednost projekta je 16.800 eura.

Ponuđena nam je mogućnost za uključivanje u projekt vezan uz rano učenje fizike, kemije, biologije i astronomije. Ravnateljica je upoznala prisutne s značajkama projekta.

Drugih pitanja i prijedloga nije bilo pa je predsjednica Školskog odbora zaključila sjednicu.

Završeno u 18,00 sati.

PREDSJEDNICA ŠKOLSKOG ODBORA

Mira Benc,v.r.

**Z A P I S N I K**

sa 32. sjednice Školskog odbora OŠ „Ljudevit Gaj“ Krapina

održane elektronskim putem dana 31. 01. 2015.

Na 31. sjednici Školskog odbora Osnovne škole „Ljudevit Gaj“ Krapina održanoj 21. 12.2015. dogovoreno je da će se članovima Školskog odbora e-mailom dostaviti materijali vezani uz:

* Izmjene Financijskog plana škole za 2015.,
* Izmjene Plana nabave robe, usluga i radova za 2015. godinu,
* Financijski plan za 2016.
* Plan nabave roba, usluga i radova za 2016. godinu.

Također je dogovoreno da će se prema potrebi održati elektronska sjednica, jer se nije znalo kada će se održati sjednica Gradskog vijeća grada Krapine na kojoj bi trebao biti donesen Proračun grada Krapine o kojem ovise i naši financijski planovi.

Sjednica Gradskog vijeća Grada Krapine održana je 30.12.2015. u popodnevnim satima.

Radi žurnog i neodgodivog postupanja 31.01.2015. održana je 32. sjednica Školskog

odbora elektronskim putem.

Članovi Školskog odbora: Mira Benc, Juraj Leljak , Mirjana Klobučar, Rajna Presečki i Goran Štrok pismeno su se izjasnili da su suglasni sa prijedlogom svih gore navedenih financijskih dokumenata. Dva člana Školskog odbora nisu se očitovala.

Na temelju naprijed iznijetog konstatira se da je sa pet (5) glasova za i dva (2) neizjašnjena člana Školskog odbora donijeta

**O D L U K A**

1. Donose se Izmjene Financijskog plana OŠ „Ljudevit Gaj“ Krapina za 2015. godinu.
2. Donose se Izmjene Plana nabave roba, usluga i radova OŠ „Ljudevit Gaj“ Krapina za 2015. godinu.
3. Donosi se Financijski plan Osnovne škole „Ljudevit Gaj“ Krapina za 2016. godinu.
4. Donosi se Plan nabave roba, usluga i radova za 2016. godinu.

Financijski dokumenti iz ove odluke kao i pisana očitovanja članova Školskog odbora sastavni su dio ovog zapisnika.

PREDSJEDNICA ŠKOLSKOG ODBORA

Mira Benc,v.r.